**ΜΕΘΟΔΟΛΟΓΙΑ ΑΞΙΟΛΟΓΗΣΗΣ**

Ως μεθοδολογία αξιολόγησης για την δράση 9iii.7 «Ενίσχυση κοινωνικής συνοχής και καταπολέμηση διακρίσεων στις περιοχές παρέμβασης των Στρατηγικών Βιώσιμης Αστικής Ανάπτυξης (ΣΒΑΑ) άλλων πόλεων της Περιφέρειας Κεντρικής Μακεδονίας, πλην της Μητροπολιτικής Ενότητας Θεσσαλονίκης», προτείνεται η άμεση αξιολόγηση.

Η επιλογή της άμεσης αξιολόγησης έγινε γιατί, βάση του συστήματος διαχείρισης, είναι η πλέον κατάλληλη όταν ισχύουν τα εξής:

* *Στην περίπτωση που η Πρόσκληση αφορά διακριτές πράξεις συμπληρωματικές μεταξύ τους (είναι δηλαδή αναγκαία η υλοποίηση όλων των πράξεων προκειμένου να επιτευχθεί ο επιδιωκόμενος στόχος χωρίς όμως η ανάθεση του συνόλου των πράξεων να αφορά τον ίδιο δικαιούχο)…*
* *Εφόσον οι πόροι που θα διατεθούν μέσω της Πρόσκλησης εκτιμάται ότι επαρκούν για τη χρηματοδότηση των προτάσεων που τελικά θα υποβληθούν….*

Οι δράσεις της πρόσκλησης και οι αντίστοιχοι δικαιούχοι προβλέπονται στις εγκεκριμένες Σ.Β.Α.Α.

Η άμεση αξιολόγηση περιλαμβάνει τα εξής:

**Άμεση Αξιολόγηση**

Στην Πρόσκληση ορίζεται η αρχική καθώς και η καταληκτική ημερομηνία υποβολής των αιτήσεων χρηματοδότησης των δυνητικών δικαιούχων. Κάθε αίτηση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η αίτηση ικανοποιεί τα κριτήρια που ορίζονται στην Πρόσκληση προωθείται για ένταξη στο Επιχειρησιακό Πρόγραμμα. Η αξιολόγηση των υποβαλλομένων αιτήσεων συνεχίζεται, με τη σειρά της ημερομηνίας του πρωτοκόλλου υποβολής, μέχρι να εξαντληθεί ο διαθέσιμος προϋπολογισμός της Πρόσκλησης ή αξιολογηθεί ο συνολικός αριθμός των αιτήσεων.

Στην περίπτωση εξάντλησης του διαθέσιμου προϋπολογισμού, η ΔΑ/ ΕΦ ενημερώνει τους δυνητικούς δικαιούχους μέσω της οικείας ιστοσελίδας του ΕΠή και του ΕΦ.